Kæremålet afvises i sag vedrørende sagsomkostninger, da det ikke fremgår af forliget, at der er taget kæreforbehold
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 28. november 2006 holdt Østre Landsret møde i retsbygningen, Bredgade

42, Køben-havn.

Som dommere fungerede landsdommerne Black, Ejler Bruun og Charlotte

Saltoft Thorlak-sen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

22. afd. kære nr. B-3432-06:

Kærende ApS 1, tidligere Sagsøgte ApS 1

(advokat Jørgen G. Jacobsen)

mod

Indkærede A/S, tidligere Sagsøger A/S

(advokat Georg Dedichen)

Ingen var tilsagt eller mødt.

Der fremlagdes kæreskrift af 9. november 2006, hvorved advokat Jørgen G.

Jacobsen på vegne af Kærende ApS 1, tidligere Sagsøgte ApS 1 har kæret

Gladsaxe Rets omkostningsafgørelse af 26. oktober 2006 (BS 1105/2004

m.fl.), dommerens fremsendelsesbrev af 13. november 2006 og udskrift af

retsbogen indeholdende den kærede afgørelse.



- 2 -

Der fremlagdes endvidere processkrift af 27. november 2006 fra advokat

Jørgen G. Jacob-sen og telefaxskrivelse af 27. november 2006 fra advokat

Georg Dedichen.

Dommeren har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

K e n d e l s e:

Det fremgår af forlig af 19. september 2006, at parterne som led i forliget har

overladt by-retten at træffe afgørelse om sagsomkostninger. Det fremgår ikke

af forliget, at der er taget kæreforbehold, hvilket heller ikke fremgår af

byrettens retsbog af 26. oktober 2006.

Da der ikke er taget kæreforbehold,

b e s t e m m e s:

Kæremålet afvises.

Kæremålets omkostninger ophæves.

Retten hævet.